# Tudományos érdekességek

## EDULINE.HU

<https://eduline.hu/kozoktatas/7_tudomanyos_teny_amit_tuti_nem_tanultal_az_OGI1CQ>

### Albert Einstein

Albert Einstein szemei ma is valahol egy New York-i letétben vannak. Bár Einstein azt kérte, hogy hamvasszák el, a patológus tartósította az agyát, a szemeit pedig odaadta a tudós szemészének.

### Abraham Lincoln

Abraham Lincoln fia, Robert 1864-ben leesett egy vonatperonról, Edwin Booth színész mentette meg. Alig egy évvel később az ő bátyja, John Wilkes Booth ölte meg Lincoln elnököt a Ford Színházban.

### Brit tinédzserek I.

Egy 2008-as felmérés szerint a brit tinédzserek 58 százaléka meg van róla győződve, hogy Sherlock Holmes élt.

### Brit tinédzserek II.

Viszont 20 százalékuk úgy gondolja, hogy Winston Churchill kitalált személyiség.

### A varjú

A varjú hihetetlenül okos állat, körülbelül egy 7 éves gyerek szintjén áll. Megoldanak egészen összetett kirakós feladatokat, eszközöket használnak, és nagyon jó a memóriájuk.

### Az emberi agy

Az emberi agy állaga olyan, mint a tofué. Ugyanakkor azt is mondják, hogy hasonlít a zselatinra.

### Gyapjas mamutok

A gyapjas mamutok még nem haltak ki, amikor az egyiptomi piramisokat építették. Sőt, a szibériai Vrangel-szigeten élt egy törpe fajtájuk, ami csak az i.e. 1700-1500-as években halhatott ki.

## VIZIOBUDAPEST.HU

<http://www.viziobudapest.hu/erdekessegek/10-meglepo-teny-a-tudomany-vilagabol-amirol-eddig-meg-biztosan-nem-hallottal/>

### Napok

4 milliárd évvel ezelőtt a napok sokkal rövidebbek voltak a Földön, mivel 3-4-szer gyorsabban forgott. A Hold létezése nélkül mindössze 6-8 órásak lennének napjaink.

### A naprendszer

A naprendszer legnagyobb vulkánja 22 km magas és a Marson található.

### Az első ember

Az első ember, akinek házhoz szállították a pizzát Savoyai Margit olasz királyné volt 1889-ben.

### Sárga gumikacsák

Néhány éve 30 ezer sárga gumikacsa és játék került a tengerbe egy baleset következtében. Ezek a játékok azóta is segítik a tudósokat az áramlások tanulmányozásában.

### Nílusi krokodil

A nílusi krokodil olyannyira „összebarátkozott” a vízzel, hogy akár 2 órán keresztül is képes a víz alatt lesben állni és várni a gyanútlan áldozatra.

### Csillagok

Az égen több csillag van, mint amennyi homokszem a földön.

### Délutáni alvás

A délutáni alvás legalkalmasabb időpontja 1 és féle 3 között van, hiszen ekkor kicsit csökkent az emberek testhőmérséklete és elálmosodunk.

### Kék maplemente

A kék naplemente nem ritka jelenség a Marson.

### Sötét anyag

Az Univerzum 5%-át teszi ki az az anyag, amit az ember érzékelni képes, a maradék 95% a sötét anyag.

### Google

A napi Google keresési kifejezések 15 százalékát az elmúlt 15 évben senki nem írta be újra a keresőbe. A tech-óriás tizenöt éves évfordulója alkalmából hozott nyilvánosságra érdekes statisztikákat, amelyekből kiderül, hogy minden hatodik kifejezés annyira egyedi volt, hogy csak egyetlen egyszer kerestek rájuk az elmúlt 15 évben.

### Születésnap

Ha 70 ember összegyűlik egy szobában, 99,99 százalék a valószínűsége, hogy legalább kettőjüknek ugyanazon a napon van a születésnapja.

### Tokió és Kanada

Tokióban és környékén többen élnek, mint Kanadában összesen. Hihetetlennek tűnik, de igaz: Tokió agglomerációjának lakossága több, mint a világ második legnagyobb országáé.

### Vatikán

A Vatikánban az egy négyzetkilométerre eső pápák száma 2,3. Ugyanis a miniállam területe csupán 0,44 négyzetkilométer.